ዳይሬክተር ዳይሬክቶሬት ጉዳያት ኮሚዩኒኬሽን ላዕለዋይ ዓቃቢ ሕጊ ፌደራል ኣቶ ዝናቡ ቱኒ፡ ዘይሕጋዊ ኣጽዋር ካብን ናብን ዝዘዋወርሉ ምኽንያት እንተረድእ፡ እቲ ሕጂ ዝተጀመረ ሃገራዊ ለውጢ ንምትእጉጓል ከም ዝኾነ'ዩ ዝገልጽ። እዚ፡ ሰላምን ሓድነት ህዝብን ብዘይደልዩ ኣካላት ዝፍጸም'ዩ ብምባል፡ ናይ ገንዘብ ዓቕሞም ንምጥንኻር ዝሰርሑ ዝተወደቡ ጉጅለታት ኣብዚ ጉዳይ ኢድ ከም ዘለዎም ይዛረብ። ብኻልእ ወገን፡ ካብ ስግኣት ብዝምንጩ፡ ኣጽዋር ናይ ምዕዳግ ኩነታት ከም ዝርአይ ሓቢሩ። ተጋሩ ተመዛበልቲ፡ ‘ከመይ ውዒልካ እንብሎ’ውን የብልናን’ "መንግስቲ [ኢትዮጵያ] ንተመዛበልቲ ውሽጢ ዓዲ ዝሓዘሉ ኣገባብ ዘሕፍር'ዩ" ብተደጋጋሚ፡ ዘይሕጋዊ ኣጽዋር ናብ ውሽጢ ሃገር ንምእታው ዝፍትኑ ኣካላት፤ እቲ መሓውር ጸጥታ እናተኸታተለ ኣብ ቀይዲ የእቱ ከም ዘሎ ዝዛረብ ኣቶ ዝናቡ፡ ዝውውር ዘይሕጋዊ ኣጽዋር ይውስኽ ከም ዘሎ ዘርእዩ ነገራት ከም ዘለው ይዛረብ። ኣብዚ ጉዳይ ኣብ ልዕሊ ዝተሳተፉ ውልቀሰባት ክሲ ከም ዝተመስረተ ብምግላጽ፡ ጉዳዮም ብቤት ፍርዲ ይርአ ምህላው ሓቢሩ። እተን ነቲ ኣጽዋር ጽዒነን ዝተረኸባ መኻይን'ውን፡ ኣብ ትሕቲ ቀይዲ ከም ዘለዋ ዝገልጽ ኣቶ ዝናቡ፡ ብውሳነ መንግስቲ ዝተወረሳ ምህላወን'ውን ኣረዲኡ። እዞም ዘይሕጋዊ ኣጽዋር፡ ዶብ ሰጊሮም ዝኣትዉ'ዮም" ዝብል ኣቶ ዝናቡ፡ ካብ ዶብ ከባቢታት ሓሊፎም ንግዳዊ ምንቅስቓስ ኣብ ዝዝውተረሎም ከባቢታት፣ ኢትዮጵያ ብወገን ሰሜን ምስ ሱዳን ኣብ እትዋሰነሉ፣ ብምብራቕ ብወገን ዶብ ሶናሌ፣ ብደቡብ ድማ ብሞያሌ ኬኒያ ከም ዝኣትውን ንግዲ ከም ዝግበርን የረድእ። እዞም ዘይሕጋዊ ኣጽዋር ንምቁጽጻር ዝወጽአ ሕጊ ኣቶ ዝናቡ ከም ዝበሎ እዚ ኹሉ ሓሊፎም'ዮም ናብ ኣዲስ ኣበባ ዝኣትው። "ዘይሕጋዊ ኣጽዋር ንምቁጽጻር ዝግበር ክትትል ከም ዘሎን፡ ኣብዚ ተግባር ዝተሳተፉ ኣካላት ግቡእ ሕጋዊ መቕጻዕቲ ንክረኽቡ ዘኽእል፡ ጥንኩር ሕጋዊ ማዕቀፍ ይዳሎ ኣሎ" ኢሉ። "ኣብ ግብሪ ዘለው ሕግታት ዘይሸፈኑዎም ጉዳያት ብምህላዎም፡ ነዚ ተበጻሒ ዝገብር ሕጊ ምርቃቕ ኣድላዪ ኮይኑ ተረኺቡ'ዩ" ዝብል ኣቶ ዝናቡ፡ ኣብ ዝተፈላለዩ ከባቢታት እታ ሃገር ዝርከቡ ሓረስቶት፡ ብምኽንያት ባህላዊ እምነት ዕጡቓት ከም ዝኾኑ የረድእ። "ከመይ ጌርካ'ዩ ክመሓደር ዝብል ውሳነ ክወሃቦ ይግባእ" ኢሉ። ሕጂ ዘሎ ሕጊ፡ ዘይሕጋዊ ኣጽዋር ዝወርስ እንተኾነ'ውን፡ እቲ ዘዘዋውር ኣካል ግቡእ ቕጽዓት ከም ዘይወሃቦን ዝምህር ዘይምኻኑን እዩ ዝዛረብ። እቲ ዝዳሎ ዘሎ ረቒቕ ሕጊ፡ ኣብ ዝሓለፈ ዓመት ዝጀመረ ኮይኑ፡ ኣብ ውሽጡ ኣጠቓቕማ ኣጽዋር፣ ዝተኸልከሉ ተግባራት፣ ኣጽዋር ሒዝካ ምርካብ ዝተኸልከለሉ ቦታታት፣ ኣጽዋር ፍቓድ ዘይወሃቦም ኣብያተ ጽሕፈት፣ ፍቓድ ኣጽዋር ከመይ ይመሓደር ዝብሉ ጉዳያት ከም ዝሓዘ ገሊጹ። መን ይዕጠቕ?
